CELEX: C2006/331/84
Language: sk
Date: 2006-12-30 00:00:00
Title: Vec T-7/05: Rozsudok Súdu prvého stupňa z  12. decembra 2006 – Komisia/Parthenon ( Arbitrážna doložka — Štvrtý rámcový program pre výskum, technologický rozvoj a predvedenie — Vymáhanie preddavkov )

30.12.2006   
            
            
               SK
            
            
               Úradný vestník Európskej únie
            
            
               C 331/38
            
         Rozsudok Súdu prvého stupňa z 12. decembra 2006 – Komisia/Parthenon
   (Vec T-7/05) (1)
   
   („Arbitrážna doložka - Štvrtý rámcový program pre výskum, technologický rozvoj a predvedenie - Vymáhanie preddavkov“)
   (2006/C 331/84)
   Jazyk konania: gréčtina
   Účastníci konania
   
      Žalobkyňa: Komisia Európskych spoločenstiev (v zastúpení: D. Triantafyllou, splnomocnený zástupca, za právnej pomoci N. Korogiannakis, advokát)
   
      Žalovaný: Parthenon AE Oikodomikon – Technikon – Touristikon – Viomichanikon – Emporikon kai Exagogikon Ergasion (Aigion, Grécko) (v zastúpení: A. Masoulas, advokát)
   Predmet veci
   Žaloba podaná podľa článku 238 ES s cieľom vymáhania preddavkov vyplatených v rámci zmluvy FAIR-CT98-9544, ktorú vypovedala Komisia z dôvodu neplnenia zmluvných povinností žalovaným
   Výrok rozsudku
   
               1.
            
            
               Žalovaný, Parthenon AE Oikodomikon – Technikon – Touristikon – Viomichanikon – Emporikon kai Exagogikon Ergasion je povinný zaplatiť Komisii sumu 154 383,53 eur, zvýšenú o úroky podľa úrokovej miery stanovenej Európskou centrálnou bankou pre hlavné refinančné operácie, zvýšenú o jeden a pol bodu pre obdobie od 31. júla do 31. decembra 2002 a o dva body od 1. januára 2003 až do úplného splatenia dlhu.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Komisia znáša tretinu svojich vlastných trov konania a tretinu trov konania žalovaného, žalovaný znáša dve tretiny svojich vlastných trov ako aj dve tretiny trov konania Komisie.
            
         
      (1)  Ú. v. EÚ C 57, 5.3.2005.